Diari Oficial de la Generalitat Valenciana


Sumari del DOGV 5078, del 25-08-2005 (2005/8863)

Notificació de la Resolució del recurs d'alçada, referència interna R-59/2005 a la Sra. Vicenta Dumont Ibáñez.
--------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8863


Organisme emissor
:   Conselleria de Territori i Habitatge

Tipus de document
:   Anunci

Notificació de la Resolució del recurs d'alçada, referència interna R-59/2005 a la Sra. Vicenta Dumont Ibáñez. [2005/8863]
  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a la Sra. Vicenta Dumont Ibáñez, C/ Jumilla, 7-2a-6a (46011 València) la Resolució del recurs d'alçada amb el número de referència interna R-59/2005.
  
Resolució de la Secretària autonòmica de Territori i Medi Ambient del recurs d'alçada relatiu a l'expedient de desnonament administratiu per falta de títol v-DAFT-124/04, de l'habitatge situat al c/ jumilla núm. 7, planta 2a, puerta 6a de valència grup 460123
  
Dades de la persona que reclama
  
NÚM. EXP.: V-DAFT-124/04
  
Cognoms i nom: Dumont Ibañez, Vicenta
  
Dades de l'habitatge
  
Codi habitatge. 2815991791
  
Domicili: C/ Jumilla núm. 7, pl 2a, pta 6a.
  
Règim: Accés diferit a la propietat
  
Adjudicatari: Vicenta Ibáñez Guillem (difunta)
  
Reclamant: Vicenta Dumont Ibáñez (filla titular)
  
I. Antecedents
  
Cronològicament exposats, els fets essencials relatius a aquest expedient (s'adjunta documentació justificativa d'aquests), són els següents:
  
1r. En data 24/09/73, s'adjudica a la Sra. Vicenta Ibáñez Guillem l'esmentat habitatge en règim d'accés diferit a la propietat. (Document núm. 1).
  
2n. Després de detectar l'ocupació il·legal de l'habitatge, s'inicia un procediment de desnonament per falta de títol. (Document núm. 2).
  
- El 07/07/04, es dicta la providència de desnonament. (Document núm. 3).
  
- El 13/08/04, es notifica el plec de càrrecs. Es fa constar la negativa de l'interessat d'acusar la recepció d'aquesta. El 17/08/04, la Sra. Vicenta Ibáñez Dumont es persona a les oficines de l'IVHSA i se li fa entrega d'una sol·licitud de canvi de titularitat (Documents núm. 4 i núm. 5).
  
- El 18/10/04, es notifica la Proposta de resolució. Es fa constar que com no es troba l'interessat en el seu domicili es fa càrrec d'aquesta John Kwoftf Arthur. El 27/10/04, compareix la Sra. Vicenta Ibáñez Dumont qui manifesta ser la filla de la titular i presenta sol·licitud de canvi de titularitat, i no acredita cap dret sobre l'habitatge (documents núm. 6 i núm. 7).
  
- En data 07/12/04, el director general d'Habitatge i Projectes Urbans dicta Resolució. Es fa constar la negativa de l'interessat d'acusar-ne la recepció (Document núm. 8).
  
3r. El 10/12/04, la interessada presenta recurs d'alçada, sense antecedents de fet ni fonaments de dret. (Document núm. 9).
  
4t. Finalment, al gener de 2005, es detecta que la Sra. Vicenta Dumont Ibáñez és titular de ple domini, amb caràcter privatiu d'un habitatge i una plaça de garatge a Alboraya . (Document núm. 10).
  
II. Fonaments de dret
  
I.) L'article 138, 2n del Decret 2114/68, de 24 de juliol, sobre Reglament d'habitatges de protecció oficial, en relació amb l'article 30, segona del RD 2960/1976, de 12 de novembre, pel qual s'aprova el TR de la Legislació d'habitatges de protecció oficial, inclou entre les causes legals de desnonament administratiu d'aquest tipus d'habitatges: «L'ocupació d'un habitatge de protecció oficial sense títol legal per a això».
  
III. Contestació a les al·legacions
  
Manifesta la persona recurrent estar ocupant l'habitatge del carrer Jumilla, a la qual cosa cal dir que segons la documentació aportada per aquesta (Certificat de l'Ajuntament de València) la Sra. Vicenta Dumont Ibáñez resideix en el domicili del carrer Jumilla fins al maig de 2003, data en què causa baixa per emigració a Alboraya, posteriorment, al novembre del 2004 i a fi de desvirtuar la causa del desnonament, s'empadrona novament en el domicili del carrer Jumilla, cosa que no afecta la causa del desnonament ja que la causa d'aquest és la falta de títol i com es desprén de l'expedient i la mateixa recurrent reconeix (document núm. 9), l'habitatge es troba ocupat il·legalment per John Kwoftf Arthur.
  
No obstant l'anterior, la Sra. Vicenta Dumont Ibáñez no té títol legal sobre l'habitatge ja que el contracte celebrat entre Vicenta Ibáñez Guillem i la Delegació Nacional de l'Organització Sindical, es resol per Resolució del director general d'Habitatge i Projectes Urbans en data 7/12/04, sense haver-se efectuat el canvi de titularitat per causes alienes a l'administració.
  
Resolució
  
Vist l'expedient, es dedueix que queda prou acreditat que la Sra. Vicenta Dumont Ibáñez no té títol legal per a ocupar l'habitatge de promoció pública situat al c/ Jumilla núm. 7, pl. 2a, pta. 6a de València
  
Vistos els fets, les disposicions legals citades i les de general aplicació, com també la Proposta del director general d'Habitatge i Projectes Urbans, la secretària autonòmica de Territori i Medi Ambient
  
Resol la desestimació del recurs d'alçada
  
 aquesta resolució, que posa fi a la via administrativa, es pot interposar recurs contenciós administratiu davant del Jutjat contenciós administratiu corresponent en el termini de DOS MESOS, comptadors a partir del dia següent al de recepció de la present notificació, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici que es puga exercir qualsevol altre recurs que s'estime oportú.